آذربایجان, برده ده عادی اهالی نی نشان گه آلگن ارمنستان گه عاید سمیرچ راکت سیستمی نی یوق قیلدی.
آذربایجان مدافعه وزیرلیگی تامانیدن ترقه تیلگن تصویر لرده, سمیرچ راکت سیستمی نینگ انیق روشده اوریلیب یوق قیلینگن لیگی کورینماقده.
وزیرلیک, اوشبو راکت سیستمی نینگ توناوون محلی وقت بیلن ساعت 15:18 ده یوق قیلینگن لیگی نی بیلدیردی.
ارمنستان اردوسی نینگ 27-28 اکتوبرده جبهه دن 60 کیلومتر مسافه ده گی برده شهری گه خوشه ای سمیرچ راکت لری بیلن هجوم اویوشتیریشی عاقبتیده 25 نفر عادی اهالی حیاتی نی یوقاترایکن, 70 دن آرتیق ملکی ایسه یره لنگن ایدی.
عینی دمده آذربایجان اردوسی, آتشکیسین گه قره مسدن جبهه نینگ فرقلی استقامت لری ده کیچه آذربایجان عسکر لری بیلن مسکونی منطقه لر گه اوق اوزگن ارمنستان کوچ لری گه قتتیق ضربه اورماقده.
آذربایجان مدافعه وزیرلیگی تامانیدن بیریلگن بیاناتده, اوروش لرنینگ, اینگ کوپ جبهه نینگ آغدره, خواجه وند و قبادلی استقامت لریده دوام ایتگن لیگی معلوم قیلیندی.
ارمنستان اردوسی نینگ هجوم تشبث لری نینگ آلدی نینگ آلینگن لیگی, جبهه نینگ فرقلی نقطه لریده ارمنستان نینگ 2 سوو- 25 اوروش اوچاغی, 3 تی-72 تانکی, 1 زرهی پیاده واسطه سی, 2 "سمیرچ" و 1 "گراد" راکت سیستمی, 10 فرقلی توپ, 2 اوبوس, 1 اوسا راکتی, 1 پی-18 رادار واسطه سی و 4 موتری بیلن کوپلب عسکری نینگ یوق قیلینگن لیگی بیلدیریلدی.
جبهه ده کنترول نینگ آذربایجان اردوسی نینگ قولیده ایکن لیگی معلوم قیلیندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
